पाएं अपने शहर की ताज़ा ख़बरें और फ्री ई-पेपरडाउनलोड करें
वर्ष 2020 यानी पिछले वर्ष कोरोना जैसी माहामारी के शुरुआत में जिस तरह पश्चिमी सिंहभूम में लोग संक्रमण के भय से भयभित थे। पिछले वर्ष पश्चिमी सिंहभूम जिले में कोरोना किस कदर खतरनाक रूप ले लिया था और इस वर्ष कोरोना का कहर कितना बड़ा प्रभावित हो रहा है, इसका अंदाजा इस बात से लगाया जा सकता है कि एक अप्रैल से 30 अप्रैल 2021 तक कुल 39 लोगों ने अपनी जान गंवा दी। वहीं, कोरोना काल मार्च 2020 से 31 मार्च 2021 मार्च तक में 39 मौत हुई थी। अब इस बात से अंदाजा लगाया जा सकता है कि जितनी मौतें एक साल में हुईं उतनी ही मौतें जिले में अप्रैल माह में हुईं।
जिले में कोरोना का तांडव इस प्रकार हो गया कि अप्रैल माह को औसतन प्रतिदिन एक मौत हुई है। यह आंकड़ा तो सिर्फ जो प्रशासन के पास है, बल्कि लोगों का मानना है कि जानकारी के आभाव में इससे ज्यादा मौते हुई। जिसका कोई आंकड़ा नहीं है। यह आंकड़े डराने के लिए नहीं, बल्कि यह बताने के लिए हैं कि किस तरह कोरोना संक्रमण बढ़ रहा है और लगातार मोतें हो रही हैं, जिससे डरकर अपने को बचाने की जरूरत है। जिला प्रशासन लगातार लोगों से पील कर रहा है कि मास्क पहनकर चलें, सैनेटाइजर का प्रयोग करें, बेवजह घरों से न निकलें, भीड़ में जाने से बचें, लेकिन लोग मान नहीं रहे हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn